open-index/open-wikipedia-markdown huggingface dataset:
திருச்சுனை அகத்தீசுவரர் கோயில்

**திருச்சுனை அகத்தீசுவரர் கோயில்** என்பது தமிழ்நாடு மாநிலத்தில் மதுரை மாவட்டத்தின் திருச்சுனை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். அகத்தியர் இக்குன்றிற்கு விசயம் செய்த போது, சிவனை வழிபட நினைத்து, அருகிலுள்ள பாறையில் சுனைநீரைத் தெளித்த போது, அப்பாறைப் பகுதி நெகிழ்வானது. அந்த நெகிழ்ந்த பகுதியை சிவலிங்கமாக வடிவமைத்து, அகத்தியர் வழிபட்டார்.

கடல் மட்டத்திலிருந்து சுமார் 226 மீட்டர் உயரத்தில் அமைந்துள்ள திருச்சுனை அகத்தீசுவரர் கோயிலின் புவியியல் ஆள்கூறுகள்,  ஆகும்.

இக்கோயிலில் மூலவர் அகத்தீசுவரர் மற்றும் தாயார் பாடகவள்ளி ஆவர். அகத்தீசுவரர், பாடகவள்ளி, தட்சிணாமூர்த்தி, துர்க்கை, விநாயகர், வள்ளி தெய்வானை சமேத சுப்பிரமணியர், லிங்கோத்பவர், சண்டிகேசுவரர், அப்பர், சம்பந்தர், சுந்தரர் மற்றும் மாணிக்கவாசகர், அகத்தியர், உஷாதேவி சமேத சூரியன் ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

## வெளி இணைப்புகள்
* GeoHack - திருச்சுனை அகத்தீசுவரர் கோயில்

பகுப்பு:மதுரை மாவட்டத்திலுள்ள சிவன் கோயில்கள்
டேவிடு இலாய்சர்

**டேவிடு  இரேமாண்டு  இலாய்சர்(David Raymond Layzer)** (திசம்பர் 31,1925 - ஆகஸ்ட் 16,2019) ஒரு அமெரிக்க வானியற்பியலாளரும்  ஆர்ர்வர்டு பல்கலைக்கழகத்தில் டொனால்ட் எச். மென்செல் வானியல் பேராசிரியரும்  ஆவார். வெப்ப இயங்கியலின் இரண்டாவது விதி இருந்தபோதிலும் புடவியின் வரிசையும் தகவல்களும் அதிகரித்து வருவதாக முன்வைக்கும்  அண்ட விரிவாக்கம் குறித்த அவரது அண்டவியல் கோட்பாட்டிற்காக  இவர் அறியப்படுகிறார். குளிர் பெரு வெடிப்புக் கோட்பாட்டை ஆதரித்த மிகவும் குறிப்பிடத்தக்க ஆராய்ச்சியாளர்களில் ஒருவராகவும்  இவர் அறியப்படுகிறார். 1966 ஆம் ஆண்டில்  இவர் இந்தக் கோட்பாட்டை முன்வைத்தபோது , புவியில் இரவு வானம் உண்மையில் இருப்பதை விட பொலிவாக இருக்க வேண்டும் என்று கூறும் ஓல்பர்சு முரண்பாட்டை இது தீர்க்கும் என்று  இவர் பரிந்துரைத்தார்.  இரிச்சர்டு  எர்ன்சுட்டைன்,  ஆர்தர் ஜென்சன் போன்ற மனித நுண்ணறிவு பற்றிய மரபுக் கருத்துக்களை விமர்சிக்கும் பல கட்டுரைகளையும்  இவர் வெளியிட்டார். 1963 முதல் அமெரிக்கக் கலை அறிவியல் கல்விக்கழக, உறுப்பினராக இருந்த அவர் , பன்னாட்டு வானியல் ஒன்றியத்தின் பி மற்றும் ஜே பிரிவுகளில் உறுப்பினராகவும் இருந்தார். அவர் 2019 இல் தனது 93 வயதில் பெல்மாந்தில் காலமானார்.

## மேற்கோள்கள்

## வெளி இணைப்புகள்

பகுப்பு:அமெரிக்க வானியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:அமெரிக்க அண்டவியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:2019 இறப்புகள்
பகுப்பு:1925 பிறப்புகள்
பகுப்பு:அண்டவியலாளர்கள்
தங்குதன்(III) குளோரைடு

**தங்குதன்(III) குளோரைடு** (*Tungsten(III) chloride*) W6Cl18 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பல்படிக் கொத்துச் சேர்மமான இது பழுப்பு நிறத்தில் ஒரு திண்மப் பொருளாகக் காணப்படும். தங்குதன்(II) குளோரைடை குளோரினேற்றம் செய்து தங்குதன்(III) குளோரைடு  பெறப்படுகிறது. மஞ்சள் பழுப்பு நிறத்தில் இது திண்மமாகக் காணப்படுகிறது. பன்னிரெண்டு இரட்டைப் பால குளோரைடு ஈந்தணைவிகளைக் கொண்ட தங்குதன்(III) குளோரைடு கொத்துச் சேர்மம் நையோபியம் மற்றும் டாண்ட்டலம் தனிம குளோரைடுகளுடன் தொடர்புடைய ஒரு கட்டமைப்பை இது ஏற்றுக்கொள்கிறது. இதற்கு மாறாக, W6Cl12 எட்டு மும்மடங்கு பாலம் அமைத்த குளோரைடுகளைக் கொண்டுள்ளது.

இதனுடன் தொடர்புடைய கலப்பு இணைதிறன் கொண்ட W(III)–W(IV) குளோரைடுகளை தங்குதன் அறுகுளோரைடை பிசுமத்துடன் சேர்த்து ஒடுக்க வினைக்கு உட்படுத்தப்பட்டு தயாரிக்கப்படுகின்றன.

:9 WCl6  +  8 Bi  →   3 W3Cl10  +  8 BiCl3

## மேற்கோள்கள்


பகுப்பு:தங்குதன் ஆலைடுகள்
பகுப்பு:குளோரைடுகள்
பகுப்பு:எண்முக சேர்மங்கள்
இரும்பாடி காசி விசுவநாதர் கோயில்

**இரும்பாடி காசி விசுவநாதர் கோயில்** என்பது தமிழ்நாடு மாநிலத்தின் மதுரை மாவட்டத்தில் சோழவந்தான் பகுதியின் இரும்பாடி புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 221 மீட்டர் உயரத்தில் அமைந்துள்ள இரும்பாடி காசி விசுவநாதர் கோயிலின் புவியியல் ஆள்கூறுகள்,  ஆகும்.

இக்கோயிலில் மூலவர் காசி விசுவநாதர் மற்றும் தாயார் விசாலாட்சி ஆவர். இக்கோயிலின் தீர்த்தம் கிணற்று தீர்த்தம்; தல விருட்சம் வில்வ மரம் ஆகும். சிவாகம முறைப்படி பூசைகள் நடைபெறுகின்றன. காசி விசுவநாதர், விசாலாட்சி, காசிலிங்க நர்த்தன கிருஷ்ணன், பறக்கும் வடிவிலான நாகர் ஆகியோர் இக்கோயிலில் அருள்பாலிக்கின்றனர்.

பங்குனி பிரம்மோற்சவம், மாசி மகம், மகா சிவராத்திரி, அன்னாபிசேகம், ஆருத்ரா தரிசனம், திருக்கார்த்திகை மற்றும் பிரதோசம் ஆகியவை இக்கோயிலில் சிறப்பாகக் கொண்டாடப்படுகின்றன.
## மேற்கோள்கள்

## வெளி இணைப்புகள்
* GeoHack - இரும்பாடி காசி விசுவநாதர் கோயில்

பகுப்பு:மதுரை மாவட்டத்திலுள்ள சிவன் கோயில்கள்
ஜோவாவோ மாக்யூயோ

**ஜோவாவோ மாக்யூயோ(João Magueijo)** (பிறப்பு 1967) ஒரு போர்த்துகீசிய அண்டவியலாளரும்   இலண்டன் இம்பீரியல் கல்லூரியில் கோட்பாட்டு இயற்பியல் பேராசிரியரும் ஆவார். ஒளியின் வேறுபடும் வேகத்தின் (VSL) முன்னோடியாக அவர் திகழ்கிறார்.

## கல்வியும்  தொழிலும்
ஜோவாவோ மாக்யூயோ  இலிசுபன் பல்கலைக்கழகத்தில் இயற்பியல் பயின்றார். கேம்பிரிட்ஜ் பல்கலைக்கழகத்தில் பட்டப்படிப்பும்  முனைவர் பட்டமும் பெற்றார். கேம்பிரிட்ஜ் செயின்ட் ஜான்சு கல்லூரியில் அவருக்கு ஆராய்ச்சி உதவித்தொகை வழங்கப்பட்டது. பிரின்சுடன், கேம்பிரிட்ஜ் பல்கலைக்கழகங்களில் ஆசிரிய உறுப்பினராக இருந்த அவர் , தற்போது  இலண்டன் இம்பீரியல் கல்லூரியில் பேராசிரியராக உள்ளார் , அங்கு  இவர் பொது சார்பியல்,  பட்ட, மேற்பட்ட மாணவருக்குப் பொது சார்பியலைக் கற்பிக்கிறார்.

1998 ஆம் ஆண்டில் மாக்யூயோ ஆந்திரியாசு ஆல்பிரெக்ட்டுடன் இணைந்து ஒளியின் வேறுபடும் வேகத்தை ஆய்வு செய்தார் (VSL) இது தொடக்க கால  அண்ட ஒளியின் வேகம்  1030 கிமீ / நொடி வரை இருந்தது என்று முன்மொழிகிறது. இது அடிவானச் சிக்கலை விளக்குவதோடு (விரிவடைந்து வரும்  அண்டத்தின்  நெடுந்தொலைவுப் பகுதிகளின்  பண்புகளை ஒன்றிணைக்கவும்  ஒருமைப்படுத்தவும் நேரம் இருந்திருக்கும் என்பதால்) மேலும்  அண்ட  உப்புதலின் முதன்மைக் கோட்பாட்டிற்கு மாற்றாகவும்  அமைகிறது.

2003 ஆம் ஆண்டு வெளியான ஒளிவேகத்தினும் விரைவாக: அறிவியல் முன்கணிப்பு என்ற புத்தகத்தில் , வி. எஸ். எல். ஐத் தொடர்ந்து தனது தனிப்பட்ட போராட்டங்களைப் பற்றி மாக்யுயோ விவாதிக்கிறார். வி. எஸ். எல். முன்னுரிமை குறித்து ஜான் மொபாட்டுடன் ஏற்பட்ட தவறான புரிதலுடன் அவர் தொடர்புடையவர். மொபாட்டு 2008 மே 13 அன்று திரையிடப்பட்ட சயின்ஸ் சேனல் சிறப்பு *ஜோவாவோ மாக்யூயோவின்  பெருவெடிப்பு* நிகழ்ச்சியின் தொகுப்பாளராகவும் இருந்தார்.

2009 ஆம் ஆண்டில்  இவர் மறைந்த இயற்பியலாளர் எட்டோர் மயோரானாவின் வாழ்க்கையும் அறிவியலும் பற்றிய ஒரு பிரில்லியன்ட் டார்க்ன சு எனும் நூலை வெளியிட்டார்.

2014 ஆம் ஆண்டில்  இவர் ஐக்கிய இராச்சியம் குறித்த தனது அவதானிப்புகளை விவரிக்கும் *பைஃப்ஸ் மால் பஸ்ஸாடோசு எனும் நூலை* வெளியிட்டார். இந்த புத்தகத்தில் மாக்யூயோ பிரித்தானியப் பண்பாட்டை" உலகின் மிகவும் அழுகிய சமூகங்களில் ஒன்று " என்று விவரித்தார் , மேலும் " நீங்கள் ஆங்கில வீடுகளுக்குச் செல்லும்போது அல்லது பள்ளிகளில் அல்லது மாணவர் தங்குமிடங்களில் உள்ள கழிப்பறைகள் அனைத்தும் மிகவும் அருவருப்பானவை , என் பாட்டியின் கோழி கூண்டு கூட  தூய்மையாக இருக்கிறது.  அதில்  பிரித்தானியமக்கள் " கட்டுப்பாடற்ற காட்டு விலங்குகள் " என்று விவரிக்கப்பட்டனர். இந்த புத்தகம் போர்ச்சுகலில் மட்டுமே வெளியிடப்பட்டது. அங்கு அது 20,000 படிகள் விற்றது.

புழுத்துளை ஊடாக நிகழ்வின்   இரண்டாம் கட்டத்தில் மார்கன் பிரீமேன் ஜோவாவோ மாக்யூயோவை நேர்காணல் செய்துள்ளார்.

## மேலும் காண்க

* இரட்டை சிறப்பு சார்பியல்

## புத்தகங்கள்

## குறிப்புகள்

* 
* 
* )

## வெளி இணைப்புகள்

பகுப்பு:Articles with hCards
பகுப்பு:வாழும் மக்கள்
பகுப்பு:1967 பிறப்புகள்
பகுப்பு:அறிவியல் எழுத்தாளர்கள்
பகுப்பு:அண்டவியலாளர்கள்
பகுப்பு:வானியலாளர்கள்
பகுப்பு:பிரித்தானிய அண்டவியலாளர்கள்
பகுப்பு:போர்த்துகீசிய வானியலாளர்கள்
கணேந்திர நாராயண் ராய்

**கணேந்திர நாராயண் ராய்**  (*Ganendra Narayan Ray*) இந்தியாவின் மேற்கு வங்காளத்தைச் சேர்ந்த ஒரு நீதிபதி ஆவார். 1933 ஆம் ஆண்டு மே மாதம் முதல் தேதியன்று இவர் பிறந்தார். குசராத்து உயர் நீதிமன்றத்தின் தலைமை நீதிபதியாகப் பணியாற்றினார்.

## ஆரம்ப வாழ்க்கை மற்றும் கல்வி
மாநிலக்கல்லூரி, இசுகாட்டிசு பேராலயக் கல்லூரி மற்றும்  கல்கத்தா பல்கலைக்கழகத்தின் சட்டத் துறை ஆகியவற்றில் ராய் கல்வி பயின்றார்.

## தொழில்
1990 மற்றும் 1991 ஆம் ஆண்டுகளுக்கு இடையில் இவர் குசராத்து உயர் நீதிமன்றத்தின் தலைமை நீதிபதியாகப் பணியாற்றினார். 1991 ஆம் ஆண்டு முதல் 1998 ஆம் ஆண்டு  ஓய்வு பெறும் வரை இவர் இந்திய உச்ச நீதிமன்றத்தில் நீதிபதியாகப் பணியாற்றினார். தற்போது கொல்கத்தாவில் உள்ள சால்ட்லேக்கில் வசிக்கிறார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய உச்ச நீதிமன்ற நீதிபதிகள்
பகுப்பு:1933 பிறப்புகள்
மினோ

***மினோ*** (*Mino*) என்பது இசுடுரினிடே குடும்பத்தைச் சேர்ந்த மைனாக்களின் சிற்றினமாகும். மினோ பேரினப் பறவைகள் இசுடுரினிடே பறவைகளில் மிகப்பெரியவை. இது நியூ கினி மற்றும் கிழக்கு அண்டை தீவுகளில் வெப்பமண்டல ஈரமான தாழ் நில காடுகளில் காணப்படுகின்றன.

## வகைப்பாட்டியல்
இந்த பேரினத்தின் சிற்றினங்கள் கீழே பட்டியலிடப்பட்டுள்ளன:

நீண்ட வால் கொண்ட மைனா முன்பு மஞ்சள் முக மைனாவின் துணையினமாகக் கருதப்பட்டது.

## மேற்கோள்கள்

## வெளி இணைப்புகள்
* 
* 

பகுப்பு:பறவைப் பேரினங்கள்
புரோட்டானேற்ற ஓசோன்

**புரோட்டானேற்ற ஓசோன்** (*Protonated ozone*) என்பது HO+3 என்ற மூலக்கூற்று வாய்ப்பாட்டால் விவரிக்கப்படும் ஓர் ஐதரசன் பல்லாக்சைடு சேர்மமாகும். இதை O3H+ என்ற வாய்ப்பாட்டாலும் எழுதலாம். நேர்மின் அயனிக் கட்டமைப்பான இக்கட்டமைப்பில் ஓசோன் அலகின் ஒரு முனையில் ஐதரசன் அணு இணைக்கப்பட்டிருக்கும். இந்த வேதிப்பொருள் பல விண்மீன், வளிமண்டல மற்றும் செயற்கை இரசாயன செயல்முறைகளில் ஓர் இடைநிலையாக இருப்பதாக முன்மொழியப்பட்டது. பல்வேறு வலிமையான அமிலங்களைப் பயன்படுத்தி ஓசோனை  புரோட்டானேற்றம் செய்து நிறை அலைமாலைமானி சோதனைகளில் இது செயற்கையாகத் தயாரிக்கப்பட்டது. தொடர்புடைய சோதனைகள் ஐதரசன் ஓசோனைடை உருவாக்குவதற்கான முன்னோடியாக இதை பயன்படுத்தியுள்ளன.

## மேற்கோள்கள்

பகுப்பு:ஐதரசன் சேர்மங்கள்
பகுப்பு:ஆக்சி நேர் மின்னயனிகள்
சபீனா

**சபீனா** (*Sabina (judge)*) இந்தியாவைச் சேர்ந்த ஒரு நீதிபதியாவார். 1961 ஆம் ஆண்டு ஏப்ரல் மாதம் 20 ஆம் தேதியன்று இவர் பிறந்தார். 2022 ஆம் ஆண்டு மே மாதம் 25 ஆம் தேதி முதல் இமாச்சல பிரதேச உயர் நீதிமன்றத்தின் தலைமை நீதிபதியாக உள்ளார். முன்னதாக இவர் இராசத்தான் மாநிலத்தின் உயர்நீதிமன்றம் மற்றும் பஞ்சாப் மற்றும் அரியானா உயர் நீதிமன்றங்களில் முன்னாள் நீதிபதியாகவும் இருந்தார்.

நீதிபதி சபீனா 1986 ஆம் ஆண்டில் பஞ்சாப் மற்றும் அரியானா உயர்நீதிமன்றத்தின் வழக்கறிஞர் சங்கத்தின் இணைச் செயலாளராக ஒருமனதாகத் தேர்ந்தெடுக்கப்பட்டார். அவர் 21-01-1997 ஆம் ஆண்டு சனவரி மாதம் 21 ஆம் தேதியன்று கூடுதல் மாவட்ட நீதிபதியாக நியமிக்கப்பட்டார். அதன்பிறகு, 2004 ஆம் ஆண்டு செப்டம்பர் மாதத்தில் அமர்வு நீதிமன்றத்தில் நீதிபதியாக நியமிக்கப்பட்டு பணியாற்ரினார். 2008 ஆம் ஆண்டில் பஞ்சாப் மற்றும் அரியானா உயர் நீதிமன்றத்தின் கூடுதல் நீதிபதியாக உயர்த்தப்பட்டார். 2010 ஆம் ஆண்டு முதல் நிரந்தர நீதிபதியாக நியமிக்கப்பட்டார்.

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:இந்திய நீதிபதிகள்
இந்தியாவில் உள்ள குழந்தைகள் அருங்காட்சியகங்களின் பட்டியல்

**இந்தியாவில் உள்ள குழந்தைகள் அருங்காட்சியகங்களின் பட்டியல்** (*List of children's museums in India*) கீழே கொடுக்கப்பட்டுள்ளது. இது முழுமையற்றது ஆகும்.

## மேலும் பார்க்கவும்
* அறிவியல் அருங்காட்சியகம்

## மேற்கோள்கள்

பகுப்பு:அருங்காட்சியகங்கள்
பகுப்பு:குழந்தை
ஐந்தாக்சிடேன்

**ஐந்தாக்சிடேன்** (*Pentaoxidane*) என்பது H2O5 என்ற மூலக்கூற்று வாய்ப்பாடு கொண்ட ஐதரசன் மற்றும் ஆக்சிசனின் தனிமங்களாலான ஒரு கனிம வேதியியல் சேர்மமாகும். மிகவும் நிலைப்புத்தன்மையற்ற ஐதரசன் பல்லாக்சைடுகளில் இதுவும் ஒன்றாகும்.

## தயாரிப்பு
*மூவாக்சிடேன் உற்பத்தியின் போது துணை விளைபொருளாக இச்சேர்மம் தயாரிக்கப்படுகிறது.
*குறைந்த வெப்பநிலையில் பெராக்சி இயங்குறுப்புகளுக்கு  இடையேயான வினையின் மூலமாகவும் இது தயாரிக்கப்படுகிறது.
  
## மேற்கோள்கள்

பகுப்பு:ஐதரசன் சேர்மங்கள்
பகுப்பு:ஆக்சைடுகள்
பகுப்பு:பாலியாக்சைடுகள்
கோழி நெய் வறுவல்

**கோழி நெய் வறுவல்** (*Chicken ghee roast*) என்பது கருநாடகாவின் கடற்கரைப் பகுதியான துளு மங்களூரில் பிரபலமான கோழி உணவு வகையாகும். இந்த உணவு உடுப்பிக்கு அருகில் உள்ள குந்தாப்பூர் நகரத்தில் தோன்றியது. கோழி நெய் வறுவல் நல்ல சிவப்பு நிறத்தில் இருக்கும். மேலும் நெய் மற்றும் வறுத்த மசாலாப் பொருட்களுடன் கசப்பான மற்றும் காரமான சுவை கொண்டது.

சிக்கன் நெய் வறுவல் செய்யத் தேவைப்படும் சில முக்கிய பொருட்கள்:

கோழி, தயிர், வெங்காயம், நெய், வெல்லம், புளி, இஞ்சி, பூண்டு மற்றும் சில பிராந்திய மசாலா மற்றும் மசாலாப் பொருட்கள்.

## மேற்கோள்கள்

பகுப்பு:கர்நாடக சமையல்
பகுப்பு:கோழிக்கறிகள்
யான் ஐனசுட்டோ

**யான் ஐனசுட்டோ** (*Jaan Einasto*) (பிறப்புஃ 23 பிப்ரவரி 1929) எசுத்தோனியாவின் வானியற்பியலாளரும் தண்ட பேரளவுக் கட்டமைப்பைக் கண்டுபிடித்தவர்களில் ஒருவரும் ஆவார்.\

யான் தார்த்துவில் உள்ள  ஐசன்சுமிடில் என்ற பெயரில் பிறந்தார். ஐனசுட்டோ என்ற பெயர் எசுத்தோனியாவின் செருமானியப் பெயருக்கு மாற்றாகும். (இது 1930 களில் இவரது நாட்டுப் பற்று மிக்க தந்தையால் குடும்பத்தின் ஜெர்மன் பெயருக்குப் பதிலாக தேர்ந்தெடுக்கப்பட்டது). இவர் தார்த்து பல்கலைக்கழகத்தில் பயின்றார். அங்கு 1955 இல் முனைவருக்குச் சமமான பட்டமும் 1972 இல்  முதுமுனைவர் பட்டமும் பெற்றார். 1952 முதல் தார்த்து ஆய்வகத்தில் (1977 - 1998)  அறிவியலாளராகப் பணியாற்றினார். 1992 முதல் 1995 வரை அண்டவியல் துறையின் தலைவராக இருந்தார். நீண்ட காலம் தாலினில் உள்ள எசுத்தோனிய அறிவியல் கல்வ்க்கழகந்தின் வானியல் இயற்பியல் பிரிவின் தலைவராக இருந்தார். ஐன்சுட்டோ ஐரோப்பிய வானியல் கழகத்திலும் அரசு வானியல் கழகத்திலும்  உறுப்பினராக உள்ளார். இவர் மூன்று எசுத்தோனிய தேசிய அறிவியல் விருதுகளைப் பெற்றுள்ளார்.

* 1947 தார்த்து மேல்நிலைப்பள்ளி எண் 1
* 1952 தார்த்து பல்கலைக்கழகம்
* 1955 இயற்பியல், கணிதத்தில் இளம் அறிவியல்.
* 1972  இயற்பியல், கணிதத்தில் முதுமுனைவர்
* 1992 பேராசிரியர்

1991 முதல் அவர்  ஐரோப்பியக் கல்விக்கழகத்தில் உறுப்பினராக உள்ளார். 1994 முதல் அவர்  அரசு வானியல் கழகத்தின் உறுப்பினராக உள்ளார்.

1994 ஆம் ஆண்டில் கண்டுபிடிக்கப்பட்ட 1157 ஐனசுட்டோ என்ற சிறுகோள் அவரது நினைவாக பெயரிடப்பட்டுள்ளது.

1974 ஆம் ஆண்டில் , தார்த்து ஆய்வகத்தில் காசிக்குடனும்  சாருடனும் ஒரு  தொடக்கப் பணியில் ஐனசுட்டோ , " ஒரு மாற்றுக் கருதுகோளை ஏற்றுக்கொள்வது அவசியமெனப். பால்வெளி கொத்துகளின் மறைபொருட்களால் உறுதிப்படுத்தப்படுகின்றன.  மறைபொருள் அதாவது இருண்ட பொருள் வானியலின் நோக்கீட்டு முரண்பாடுகளை விளக்க முடியும் என்பதை  ஏற்தில் இது ஒரு முத்ன்மை ஆவணமாக இருந்தது.

ஐனாஸ்டோ 1977 இல் தாலினில் நடந்த ஒரு கருத்தரங்கில் (எசுத்தோனியா)  புடவி ஒரு கண்ணறைக் கட்டமைப்பில் உள்ளது எனவும் அதன் புறத்தே பாரிய வெற்றுவெளியைச் சுற்றி கட்புல பொருள் அமைந்துள்ளது எனவும் எடுத்துக் காட்டினார்

## மேலும் காண்க

*வேரா உரூபின் - her discovery of "flat rotation curves" is the most direct and robust evidence of dark matter

## மேற்கோள்கள்

## வெளி இணைப்புகள்
*Jaan Einasto page at the Tõravere Observatory

பகுப்பு:1929 பிறப்புகள்
பகுப்பு:வாழும் மக்கள்
பகுப்பு:அண்டவியலாளர்கள்
பத்துமலை கொமுட்டர் நிலையம்

**பத்துமலை கொமுட்டர் நிலையம்** (ஆங்கிலம்: *Batu Caves Komuter Station*; மலாய்: *Stesen  Komuter Batu Caves*) என்பது மலேசியா, சிலாங்கூர், கோம்பாக் மாவட்டத்தின் (*Gombak District*) புறநகரில் அமைந்துள்ள ஒரு கொமுட்டர் நிலையமாகும். இந்த நிலையம் புலாவ் செபாங் வழித்தடத்தில், கேடிஎம் கொமுட்டர் தொடர்ந்து சேவையை வழங்கி வருகிறது.

முன்பு **பத்துமலை தொடருந்து நிலையம்** (*Batu Caves Railway Station*) என்று அழைக்கப்பட்டது. மறுவடிவமைப்புக்குப் பிறகு, ஆகத்து 2010-இல் இந்த நிலையம் மீண்டும் திறக்கப்பட்டது. 2010 டிசம்பர் 2015 வரை கிள்ளான் துறைமுக வழித்தடற்கான (*Port Klang Route*) வடக்கு முனையமாக இருந்தது. அதன் பின்னர் சிரம்பான் வழித்தடற்கான (*Seremban Line*) முனையமாக மாற்றப்பட்டது.

## பொது

பத்துமலை தொடருந்து நிலையம் 1 நவம்பர் 1905-இல் கட்டப்பட்டது. பல ஆண்டுகளாக, புறக்கணிப்பு மற்றும் பயன்பாடு இல்லாததால் இந்த நிலையம் மோசமான நிலைக்கு உள்ளானது. ஆறாவது மலேசியத் திட்டத்தின் (1990-1995) (*Sixth Malaysia Plan*) கீழ் கோலாலம்பூருக்கும் செந்தூலுக்கும் இடையிலான தொடருந்து இரட்டைப் பாதை மற்றும் மின்மயமாக்கலில் செந்தூல் - பத்துமலை வழித்தடம் சேர்க்கப்படவில்லை.

அதன்பிறகு, பத்துமலை தொடருந்து நிலையம் புனரமைக்கப்பட்டு, அங்குள்ள தொடருந்து பாதை மின்மயமாக்கப்பட்டது. செந்தூல் - பத்துமலை வழித்தடத்தின் ஒற்றைப் பாதை இரட்டைப் பாதையாக மாற்றப்பட்டது. மேலும்  தாமான் வாயூ,  கம்போங் பத்து மற்றும்  பத்து கென்டன்மன் உள்ளிட்ட புதிய நிலையங்கள் மற்றும் நிறுத்தங்கள் கட்டப்பட்டன.

## பத்துமலை

பத்துமலை (*Batu Caves*), மலேசியாவில் புகழ்பெற்ற ஒரு குகைக் கோயில் அமைந்துள்ள இடம் ஆகும். பொதுவாகவே பத்துமலை என்றால் பத்துமலை கோயிலைக் குறிப்பிடுவதாக அமையும். சுண்ணாம்பு குன்றுகளில், அமைந்துள்ள இந்தக் கோயில் மலேசியத் தலைநகர் கோலாலம்பூரில் இருந்து 13 கி.மீ வடக்கே, கோம்பாக் மாவட்டத்தில் உள்ளது. 

இந்தக் குகைக் கோயிலின் உள்ளே பல குகைகள் உள்ளன. சுண்ணாம்புக் குன்றுகளுக்கு அருகில் செல்லும் பத்து ஆற்றின் (*Batu River*) பெயரிலிருந்து பத்துமலை எனும் சொல் வந்தது. இன்று உலக அளவில் புகழ்பெற்று விளங்குகிறது. பத்துமலையின் சிகரத்தில் இருக்கும் முருகப் பெருமானின் சன்னிதானத்தை அடைய 272 படிகளை ஏறிச் செல்ல வேண்டும். 

### பத்துமலை கோயில்

கோலாலம்பூரில் புகழ்பெற்று விளங்கிய கே .தம்புசாமி பிள்ளை எனும் செல்வந்தரால் 1891-ஆம் ஆண்டு இந்தப் பத்துமலைக் கோயில் உருவாக்கப்பட்டது. 
1860 ஆண்டுகளில் பத்துமலைப் பகுதிகளில் வாழ்ந்த சீனர்கள் காய்கறி பயிரிட்டு வந்தனர். 

அவர்களுடைய விவசாயத்திற்கு உரம் தேவைப்பட்டது. ஆகவே, அவர்கள் பத்துமலைக் குகைகளிலிருந்து வௌவால் சாணத்தைத் தோண்டி எடுத்துப் பயன்படுத்தி வந்துள்ளனர். அதற்கு முன்னர் இந்தக் குகைகளில் தெமுவான் எனும் மலேசியப் பழங்குடியினர் வாழ்ந்து வந்தனர் என்று வரலாற்றுச் சான்றுகள் கூறுகின்றன. இவர்களும் பத்துமலையைத் தங்களின் புனிதத் தலமாகப் பயன்படுத்தி வந்துள்ளனர்.

## மேற்சான்றுகள்

## மேலும் காண்க
* பத்துமலை
* பத்து, கோலாலம்பூர்
* பத்து மலை முருகன் சிலை
* கோம்பாக் மாவட்டம்
* சிரம்பான் வழித்தடம்

## வெளி இணைப்புகள்

* Kuala Lumpur MRT & KTM Komuter Integrations 

பகுப்பு:சிரம்பான் வழித்தடம்
பகுப்பு:சிலாங்கூர் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:கோம்பாக் மாவட்டம்
அம்புலா

thumb| அம்புலா துண்டுகள்
**அம்புலா** (*Ambula*)(ஒடியா:  ଆମ୍ବୁଲ) என்பது ஒடிசாவில் கோடைக்காலத்தில் வெயிலில் உலர்த்திய மாம்பழம் கொண்டு தயாரிக்கப்படும் உணவாகும். இது இனிப்பு மற்றும் புளிப்புச் சுவை கொண்டது. கஞ்சி போன்ற புளிப்புச்சுவையுடைய கறிகளில் இது புளிப்பிற்காகப் பயன்படுகிறது. இதைச் சிவப்பு அல்லது பச்சை மிளகாய், பூண்டு மற்றும் தண்ணீர் சேர்த்து தயார் செய்து "பக்கலா" உடன் பரிமாறலாம்.

## செய்முறை
அம்புலா புளிப்புச் சுவையுடைய மாம்பழத்தினைக் கொண்டு தயாரிக்கப்படுகிறது. மாம்பழத்தினை நன்கு கழுவி தோலினை முதலில் அகற்றவேண்டும். பின்னர் உப்பு கலந்து பல நாட்கள் சூரிய ஒளியில் மாம்பழத் துண்டுகள் உலர்த்தப்படுகிறது. மீன் மற்றும் ஓக்ரா போன்ற பல்வேறு கறிகளில் அம்புலாவை புளிப்புச் சுவை சேர்க்கப் பயன்படுத்தலாம்.

## மேற்கோள்கள்

பகுப்பு:ஒடியா உணவுகள்
ஐதரசன் இருசெலீனைடு

**ஐதரசன் இருசெலீனைடு** (*Hydrogen diselenide*) என்பது H2Se2 என்ற மூலக்கூற்று வாய்ப்பாடு கொண்ட ஐதரசன் மற்றும் செலீனியம் தனிமங்களாலான ஒரு கனிம வேதியியல் சேர்மமாகும். (SeH)2 என்ற வாய்ப்பாட்டாலும் இதை குறிக்கலாம். ஐதரசன் டசெலீனைடு என்ற பெயராலும் இது அழைக்கப்படுகிறது. அறை வெப்பநிலையில் ஐதரசன் இருசெலீனைடு எளிதாக ஐதரசன் செலீனைடாகவும் செலீனியமாகவும் எளிதில் பிரிகிறது. எனவே ஐதரசன் இருசெலீனைடு நிலைப்புத்தன்மை கொண்டிருப்பதில்லை. இருப்பினும், சில கரைசல்களில் மட்டும் ஐதரசன் இருசெலீனைடு நிலைப்புத்தன்மையுடன் இருக்கும்.

## மேற்கோள்கள்

பகுப்பு:செலீனியம் சேர்மங்கள்
பகுப்பு:ஐதரசன் சேர்மங்கள்
கேரட் சில்லு

**கேரட் சில்லு** (*Carrot chip*) என்பது வறுத்த அல்லது உலர்த்தப்பட்ட கேரட் துண்டுகளாகும். சில கேரட் உற்பத்தியாளர்கள் பொதிச் செய்யப்பட்ட, வெட்டப்பட்ட கேரட்டை கேரட் சில்லு என்றும் குறிப்பிடுகின்றனர். கேரட் சில்லுகளின் வறுத்த உணவானது பெரும்பாலும் கேரட் பொறித்தது என்று குறிப்பிடப்படுகிறது. குறிப்பாக கேரட் சில்லுகள் பிரஞ்சு பொரியல் வடிவத்தில் தயாரிக்கப்படும் போது. வறுத்த கேரட் சில்லுகளில் 35-40% எண்ணெய் உள்ளடக்கம் உள்ளது.

கேரட் சில்லுகள் உருளைக்கிழங்கு சில்லுகளுக்கு ஆரோக்கியமான மாற்றாகக் கருதப்படுகின்றன. ஏனெனில் இரண்டு பொருட்களும் ஒரே மாதிரியான நிலைத்தன்மையையும் பயன்பாடுகளையும் கொண்டுள்ளன.

கேரட் சில்லுகள், சில வளரும் நாடுகளில் மிகவும் முக்கியமான உணவாக இருக்கின்றது. நெப்ராஸ்கா பல்கலைக்கழக ஆராய்ச்சியாளர்கள் அகமது சுலைமான் மற்றும் சூடி டிரிசுகெல் ஆகியோர் கேரட் சில்லு உணவு தயாரிப்பில் பணியாற்றி வருகின்றனர். ஏனெனில் ஏழ்மையான சூழ்நிலையில் வளரும் குழந்தைகளில் உயிர்ச்சத்து குறைபாடுகளை எதிர்த்துப் போராட கேரட் சில்லு உதவும் என்று நம்புகின்றனர்.

## மேலும் பார்க்கவும்
* கேரட் உணவுகளின் பட்டியல்

## மேற்கோள்கள்

## வெளி இணைப்புகள்
* 

பகுப்பு:சிற்றுண்டி உணவுகள்
கேரட் வெதுப்பி

[thumb|250x250px| திராட்சையுடன் கூடிய [நனிசைவம்|சைவ கேரட் மன்னா வெதுப்பி]]
**கேரட் வெதுப்பி** (*Carrot bread*) என்பது விரைவான வெதுப்பி, அல்லது ஈஸ்ட் - புளித்த வெதுப்பி ஆகும். இது கேரட்டை முதன்மை மூலப்பொருளாகக் கொண்டு தயாரிக்கப்படுகிறது. இது துருவிய, துண்டாக்கப்பட்ட கேரட் அல்லது கேரட் சாறு கொண்டு தயாரிக்கப்படலாம்.  பயன்படுத்தப்படும் கேரட்டில் உள்ள சாற்றின் அளவைப் பொறுத்து வெதுப்பி தயாரிப்பு நேரம் மாறுபடும். இது ஈரமான வெதுப்பியாக இருக்கலாம். கேரட் வெதுப்பியில் கேரட் சாறு  அல்லது பயன்படுத்தப்படும் கேரட்டில் இருந்து பெறப்பட்ட ஆரஞ்சு நிறம் காணப்படும்.

கேரட் ரொட்டி தயாரிப்பதில் பயன்படுத்தப்படும் கூடுதல் பொருட்களில் சீமை சுரைக்காய் (சீமை சுரைக்காய் வெதுப்பியாக இருந்தாலும்), மோர், முட்டை, பால், சர்க்கரை, இலவங்கப்பட்டை, ஜாதிக்காய், அக்ரூட் பருப்புகள், இஞ்சி மற்றும் திராட்சையும். கேரட் வெதுப்பியினை புளிப்பு மற்றும்/அல்லது பல தானிய வெதுப்பியாகத் தயாரிக்கலாம். இது சாதாரணமாக உண்ணப்படலாம் அல்லது வெண்ணெய்யுடன் பரிமாறப்படலாம்,  அல்லது ஐசிங் அல்லது படிந்து உறைந்திருக்கும். கேரட் வெதுப்பி உணவுகளில் காய்கறி உட்கொள்ளலை அதிகரிக்க ஒரு வழிமுறையாக வழங்கப்படலாம்.

## மேலும் பார்க்கவும்

* கேரட் சில்லு

### பட்டியல்கள்

* கேரட் உணவுகளின் பட்டியல்

## மேற்கோள்கள்

## மேலும் படிக்க

* 

பகுப்பு:சிற்றுண்டி உணவுகள்
ஐதரசன் ஓசோனைடு

**ஐதரசன் ஓசோனைடு** (*Hydrogen ozonide*) என்பது HO3 என்ற மூலக்கூற்று வாய்ப்பாடு கொண்ட ஐதரசன் மற்றும் ஆக்சிசன் தனிமங்களாலான ஓர் இயங்குறுப்பு மூலக்கூறு ஆகும். இக்கட்டமைப்பில் ஓசோனைடு அலகுடன் ஐதரசன் அணு  எலக்ட்ரான்களை சமமாக வழங்கி சகப் பிணைப்பால் பிணைந்திருக்கிறது.. 

ஐதராக்சில் இயங்குறுப்பு ஈராக்சிசனுடன் சேர்ந்து வினைபுரியும்போது ஐதரசன் ஓசோனைடு உருவாகும் சாத்தியம் உள்ளது:

:OH• + O2 → HO3•

HO+3 என்ற வாய்ப்பாட்டால் அடையாளப்படுத்தப்படும் புரோட்டானேற்ற ஓசோனை முன்னோடிச் சேர்மமாகப் பயன்படுத்தி மேற்கொள்ளப்பட்ட நிறை அலைமாலையியல் பரிசோதனையின் போது இது கண்டறியப்பட்டது.

## மேற்கோள்கள்

## மேலும் வாசிக்க
*
*

பகுப்பு:ஐதரசன் சேர்மங்கள்
பகுப்பு:ஓசோனைடுகள்
கிளேர் பரேகு

**கிளேர் யோவான்னா பரேகு** நாட்டிங்காம் பல்கலைக்கழகத்தில் பிரித்தானியத் துகள் இயற்பியலாளராக  உள்ளார். வானியற்பியல் ஆய்வுகளையும்  குறுக்கீட்டளவியலையும் ஆகியவற்றைப் பயன்படுத்தி இருண்ட ஆற்றல் ஆராய்ச்சியில் அவர் குறிப்பிடத்தக்க பங்களிப்புகளைச் செய்துள்ளார்.

## இளமையும் கல்வியும்
இவர் தான் குழந்தையாக யோதிரெல் வங்கி ஆய்வகத்தில் உள்ள உலோவெல் தொலைநோக்கியைக் கடந்து சென்றதே அண்டவியல் மீதான தனது அன்பைக் குறிக்கிறது எனக் கூறியுள்ளார்.  இவர் காலிங்வுடு கல்லூரியில் பயின்றார் , மேலும் கணிதத்திலும் செருமானிய மொழியிலும் ஏ - திறன்களை அடைந்தார். அவர் கேம்பிரிட்ஜ் பல்கலைக்கழகத்தில் கணிதத்தைப் படித்தார் , 2004 இல் முதுகலைப் பட்டமும் , 2005 இல் கணித டிரிபோசின் மூன்றாம் பகுதியையும் பெற்றார். ஒரு மாணவராக இருந்தபோது , பரேகு   இலெகோலாந்து  வின்ட்சர்  விடுதியில் பணிபுரிந்தார். தனது முதுகலை ஆராய்ச்சிக்காக ,  அளவன்புலங்கள்,  அண்ட மிகுவேக விரிவாக்கம் ஆகியவற்றைப் படிக்கும் பயன்பாட்டுக் கணிதம்,  கோட்பாட்டு இயற்பியல் துறையில் அன்னே - கிறித்தின் டேவிசில் சேர்ந்தார். மெசியர் 87 எனும் முனைவான பால்வெளிக்  கருவில்  உள்ள பச்சோந்தி துகள்களின் அறிகுறிகளை  இவர் கண்டறிந்தார்.

## ஆராய்ச்சியும் தொழிலும்
பரேகு 2008 ஆம் ஆண்டில்  தேசி( DESY) அமைப்பில் கோட்பாட்டு இயற்பியல் குழுவில் முதுமுனைவர் ஆய்வாளராகப் பணியமர்த்தப்பட்டார்.  தேசியில் இருந்தபோது , ஆக்சியான் -  ஒளியன் மாற்றத்திற்கான வானியற்பியல்  தகவல்களை  இவர் கண்டுபிடித்தார். அவர் 2010 இல் ஜெனீவா பல்கலைக்கழகத்திற்குச் சென்று , அண்டவியலில் பணியாற்றினார். 2011 ஆம் ஆண்டில் பரேகு நாட்டிங்காம் பல்கலைக்கழகத்தில் அன்னே மெக்லாரன் ஆய்வுறுப்பினராக  பணியமர்த்தப்பட்டார். இருண்ட ஆற்றலை சோதிக்க வானியற்பியல் மூலங்களிலிருந்து ஒளியைக் கவனிப்பதே பரேகு பயன்படுத்துகிறார். 2013 ஆம் ஆண்டிலும் மீண்டும் 2018 ஆம் ஆண்டிலும் அவருக்கு  அரசு கழகத்தின் ஆராய்ச்சி உதவித்தொகை வழங்கப்பட்டது. அவர் 2015 ஆம் ஆண்டில் இயற்பியல் நீறுவனத்தின் மேக்சுவெல் பதக்கத்தியும் பரிசையும் வென்றார்.  இலண்டன் இம்பீரியல் கல்லூரியில் தண்பொருள் மையத்தில் பரேகு பணிபுரிகிறார் , அங்கு அவர் ஒளித்துடிப்பு அணு  குறுக்கீட்டளவிகளை விசையுணர் அனுக்கலை முடுக்குவதற்காக உருவாக்குகிறார். வானியற்பியல்  நோக்கிடுகளை அணு நுட்பங்களுடன் இணைப்பதன்வழி , இருண்ட ஆற்றல் பொருளுடன் பல்வேறு வழிகளில்  ஊடாடக்கூடிய சிறந்த கட்டுத்திட்டகளைப் பரேகு வழங்கியுள்ளார்.

### பொது ஈடுபாடு
' *நான்   ஓர் அறிவியல் அறிஞர்' ,*  ' என்னை இங்கிருந்து வெளியேற்றுங்கள் ' உட்பட பல பொது ஈடுபாட்டு நடவடிக்கைகளில் பரேகு பங்கேற்றுள்ளார். அவர் நாடாளுமன்ற உறுப்பினருடன் ஒரு இணையர் திட்டத்தின் ஒரு பகுதியாக இருந்தார். மேலும் வெசுட்டுமிமினிசுட்டர் அரண்மனையில் தனது   ஆய்வுகளை வழங்கியுள்ளார். எடின்பர்கு பன்னாட்டு  விழாவிலும் கே விழாவிலும்  இவர் பங்கேற்றுள்ளார்.  ஆங்காங்கில் சயின்ஸ் அலைவ் போட்டியில் இங்கிலாந்தின் பேராளராகப் பிரித்தானிய மன்றத்தால் அவர் தேர்ந்தெடுக்கப்பட்டார். விருது பெற்ற இயற்பியல்  காணொலித் தொடரான  அறுபது குறியீடுகள் நிகழ்வில்  இவர் பங்கேற்றுள்ளார்.

புழுத்துளை ஊடாக எனும் நிகழ்வின் இரண்டாம் கட்டத்தில்  மார்கன் பிரீமேன் பரேகை நேர்காணல் செய்தார்.

## மேற்கோள்கள்


பகுப்பு:Articles with hCards
பகுப்பு:வாழும் மக்கள்
பகுப்பு:கோட்பாட்டு இயற்பியலாளர்கள்
பகுப்பு:பிரித்தானிய பெண் அண்டவியலாளர்கள்
பகுப்பு:பிரித்தானியப் பெண் இயற்பியலாளர்கள்
பகுப்பு:துகள் இயற்பியலாளர்கள்
தாமான் வாயூ கொமுட்டர் நிலையம்

**தாமான் வாயூ கொமுட்டர் நிலையம்** (ஆங்கிலம்: *Taman Wahyu Komuter Station*; மலாய்: *Stesen  Komuter Taman Wahyu*) என்பது மலேசியா, சிலாங்கூர், கோம்பாக் மாவட்டம் (*Gombak District*), தாமான் வாயூ வீடுமனைகள் அமைந்துள்ள புறநகர்ப் பகுதியில் உள்ள  ஒரு கொமுட்டர் நிலையமாகும். 

இந்த நிலையம் புலாவ் செபாங் வழித்தடத்தில், கேடிஎம் கொமுட்டர் தொடருந்து சேவையை வழங்கி வருகிறது.

மறுவடிவமைப்புக்குப் பிறகு, ஆகத்து 2010-இல் இந்த நிலையம் மீண்டும் திறக்கப்பட்டது. இருப்பினும் இதற்கு முன்னரே அங்கு ஒரு தொடருந்து நிறுத்தம் இருந்தது. பிரித்தானிய காலனி ஆட்சியின் போது இந்த நிலையம் கென்ட் ஆல்ட் (*Kent Halt*) அல்லது கென்ட் நிலையம் (*Kent Station*) என்று அழைக்கப்பட்டது.

## பொது

1920-ஆம் ஆண்டுகளில், கோலாலம்பூர், செந்தூல் பகுதியில் இருந்த பத்துமலைக்குச் சென்ற தொடருந்துகள் இந்த இடத்தில் நின்று சென்றன. காலப் போக்கில் பேருந்து சேவைகள் அறிமுகப்படுத்தப்பட்டது; அதன் விளைவாகவ் பொதுமக்கள் இந்த தொடருந்து நிறுத்ததைப் பயன்படுன்படுத்துவதை நிறுத்திக் கொண்டனர்.

2010-ஆம் ஆண்டில் பத்துமலை தொடருந்து நிலையம் புனரமைக்கப்பட்டு, அங்குள்ள தொடருந்து பாதை மின்மயமாக்கப்பட்டது. 

செந்தூல் - பத்துமலை வழித்தடத்தின் ஒற்றைப் பாதை இரட்டைப் பாதையாக மாற்றப்பட்டது. 

### புதிய நிலையங்கள்

அந்தக் கட்டத்தில்  தாமான் வாயூ,  கம்போங் பத்து மற்றும்  பத்து கென்டன்மன் ஆகிய புதிய நிலையங்கள் உருவாக்கப்பட்டன; மற்றும் நிறுத்தங்களும் கட்டப்பட்டன.

தாமான் வாயூ நகர்ப்புறம், ஈப்போ சாலையின் மையத்தில் அமைந்துள்ளது. இந்த நிலையம், ஈப்போ சாலை, கூச்சிங் சாலை, கெப்போங் சாலை வழியாக கோலாலம்பூர் நகர மையத்தை எளிதில் அணுகக்கூடிய வசதியை வழங்குகிறது.

## மேற்சான்றுகள்

## மேலும் காண்க
* ஈப்போ சாலை 
* செந்தூல்
* கம்போங் காசிப்பிள்ளை 
* பத்து, கோலாலம்பூர்
* சிரம்பான் வழித்தடம்

## வெளி இணைப்புகள்

பகுப்பு:கோலாலம்பூர் கூட்டாட்சியின் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்
தோடு ஆர். இலவுவேர்

**தோடு ஆர். இலவுவேர்** (Tod R. Lauer) (பிறப்பு 1957) ஒரு அமெரிக்க வானியலாளர் ஆவார்.  அபுள் விண்வெளித் தொலைநோக்கி பரந்த புலக் கோள் கேமரா குழுவில் உறுப்பினராக இருந்த  இவர் , நியூக்கர் குழுவின் நிறுவன உறுப்பினரும்  ஆவார்.  அவரது ஆராய்ச்சி ஆர்வங்களில்  பால்வெளிகளின் மையங்களில் உள்ள பெரிய கருந்துளைகளுக்கான நோக்கீட்டுத் தேடல்கள் , நீள்வட்டப் பால்வெளிக்களினன்டட்டமைப்பு , விண்மீன்களின் எண்ணிக்கை ,  அண்டத்தின் பேரியல் கட்டமைப்பு, வானியல் படிமச் செயலாக்கம் ஆகியவை அடங்கும்.   நான்சி கிரேசு உரோமன் விண்வெளித் தொலைநோக்கி பயணத்தின் முன்னோடிகளில் ஒன்றான  ஜேடிஇஎம் திட்டக் கருத்துப்படிம ஆய்வின் முதன்மை ஆய்வாளராக இருந்தார். 3135  இலவுவேர் என்ற சிறுகோள் இவரது நினைவாக பெயரிடப்பட்டது.  நேக்கடு சயின்சு என்ற ஆவணப்படத் தொடரின் ஒரு அத்தியாயத்தில்  இவர் தோன்றுகிறார். புளூட்டோ மற்றும் சாரோனின் குறிப்பிடத்தக்க தெளிவான  கணிதத்  துல்லியமான படங்களை வழங்கும் நியூ  ஒரைசன்சுத் தரவுகளுக்கு ஆழமான விண்வெளி படிமமாக்கம் குறித்த தனது விரிவான  பட்டறிவைப் பயன்படுத்துவதற்காக அவர் நியூ  ஒரைசன்சு புளூட்டோ குழுவில் சேர்ந்தார்.

## இளமையும் கல்வியும்
இவர் கலிபோர்னியா  தொழில்நுட்ப நிறுவனத்தில் வானியல் பயின்றார்.  இவர் 1979 இல்  இளம் அறிவியல் பட்டம் பெற்றார். 1983 ஆம் ஆண்டில்  இவர் கலிபோர்னியா சாந்தா குரூசு பல்கலைக்கழகத்தில் *நீள்வட்டப் பால்வெளிகளின் உயர் பிரிதிற மேற்பரப்பு ஒளி* அளவீட்டிற்காக வானியலில் முனைவர் பட்டம் பெற்றார்.

## தகைமைகளும் விருதுகளும்
ஒரு சிறுகோள் (3135)  இலவுவேர் 1981 இல்  இவரது நினைவாக பெயரிடப்பட்டது. 1992 ஆம் ஆண்டில் , அபுள் விண்வெளித் தொலைநோக்கியின் பரந்த  புலக் கோள்  ஒளிப்படக் கருவிவழி அவர் செய்த பணிக்காக  இலவுவேருக்கு நாசா விதிவிலக்கான அறிவியல் சாதனை பதக்கம் வழங்கப்பட்டது. வானியல் ஆராய்ச்சிக்கான பல்கலைக்கழகங்களின் கழகத்தால் 1993 ஆம் ஆண்டிலும் 2016 ஆம் ஆண்டிலும் சிறந்த அறிவியலுக்கான அவுரா( AURA) சிறந்த சாதனையாளர் விருது இரண்டு முறை  இவருக்கு வழங்கப்பட்டுள்ளது. நியூ ஒரைசன்சு அணியின் உறுப்பினராக , இவர் 2017 நாசா குழு சாதனையாளர் விருதைப் பகிர்ந்து கொண்டார். நிகழ்வு  ஒரைசன்சு தொலைநோக்கி ஒத்துழைப்பின் உறுப்பினராக ,   இவர் அடிப்படை இயற்பியலில் 2020 திருப்புமுனை பரிசைப் பகிர்ந்து கொண்டார்.

## மேற்கோள்கள்

## வெளி இணைப்புகள்
*Tod Lauer's web page at NOAO
*Destiny Team's web page
* 

பகுப்பு:Articles with hCards
பகுப்பு:1957 பிறப்புகள்
பகுப்பு:அமெரிக்க அண்டவியலாளர்கள்
பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:அண்டவியலாளர்கள்
இடிபாடு கழிவு

வலது|thumb|300x300px| இடிப்பு கழிவு
**இடிபாடு கழிவுகள்** (*Demolition waste*) என்பது கட்டிடங்கள், சாலைகள், பாலங்கள் அல்லது பிற கட்டமைப்புகளை அழிப்பதிலிருந்து பெறப்படும் கழிவுக் குப்பைகள் ஆகும். இக்குப்பைகள் கலவையின் அடிப்படையில் வேறுபடுகின்றன. ஆனால் எடையின் அடிப்படையில், அமெரிக்காவில் பைஞ்சுதை, மர பொருட்கள், நிலக்கீல், செங்கல் மற்றும் களிமண் ஓடு, எஃகு மற்றும் உலர்வால் ஆகியவை எனப் பிரிக்கின்றனர். இடிக்கும் கழிவுகளின் பல கூறுகளை மறுசுழற்சி செய்யும் சாத்தியமும் உள்ளது.

## கலவை
2014ஆம் ஆண்டில், அமெரிக்காவில் 505.1 மில்லியன் டன் இடிபாடு குப்பைகள் உருவாக்கப்பட்டன. 505.1 மில்லியன் டன்களில், குப்பைகள் 353.6 மில்லியன் டன் பைஞ்சுதை, 76.6 மில்லியன் டன் நிலக்கீல் கான்கிரீட், 35.8 மில்லியன் டன் மர தயாரிப்பு, 12.7 மில்லியன் டன் நிலக்கீல், 11.8 மில்லியன் டன் செங்கல் மற்றும் களிமண் ஓடுகள், 10. டன் உலர்வால் மற்றும் பிளாஸ்டர், மற்றும் 4.3 மில்லியன் டன் எஃகு இருந்தது.

## அகற்றல்
இடிபாடு குப்பைகள் பிரித்தெடுக்கப்படுவதற்கு முன், ஈயம், கல்நார் அல்லது பிற அபாயகரமான பொருட்களிலிருந்து ஏற்படும் மாசுபடுவதைத் தீர்க்க இவற்றை முன்னரே தனியே பிரித்தெடுக்க வேண்டும். கூட்டாட்சி விதிமுறைகளின்படி, அபாயகரமான பொருட்கள் தனித்தனியாக அகற்றப்பட வேண்டும். இடிக்கப்படும் குப்பைகளைக் கட்டுமானம் மற்றும் இடிபாடு குப்பைகள் நிலம் அல்லது நகராட்சி திடக்கழிவு நிலப்பரப்புகளில் அப்புறப்படுத்தலாம். மாற்றாக, குப்பைகளைத் தரப்படுத்திப் பிரித்தெடுத்து மறுசுழற்சி செய்யலாம். பிரித்தெடுத்தலானது இடிபாடு நிகழும் தளத்தில், பிரித்தெடுக்கும் இடத்தில் அல்லது கட்டுமான இடிபொருள் மறுசுழற்சி மையத்தில் நிகழலாம். பிரித்தெடுத்தப்பட்ட பிறகு, பொருட்கள் தனித்தனியாகத் தரத்திற்கேற்ப மறுசுழற்சி செய்யப்படுகின்றன.

## மீள் சுழற்சி
**பைஞ்சுதை மற்றும் செங்கல்**
பைஞ்சுதை மற்றும் செங்கல் ஆகியவற்றை நொறுக்கி மறுசுழற்சி செய்யலாம். பிரித்தெடுக்கப்பட்டு தரம் பிரிக்கப்பட்டு அகற்றலாம். மீட்டெடுக்கப்பட்ட பைஞ்சுதை அல்லது செங்கல் கழிவு மொத்தமாக, பள்ளங்களை நிரப்பு, சாலைத் தளம் அமைக்கப் பயன்படுத்தப்படலாம். 

**மரம்**
மரக்கழிவுகளை மீண்டும் பயன்படுத்தலாம். மறுபயன்பாடு செய்யலாம், மறுசுழற்சி செய்யலாம் அல்லது உயிர் ஆற்றலாக மாற்றலாம். இடிபாடுகளிலிருந்து மீட்டெடுக்கப்படும் மரத் தளபாடுகளை பயன்படுத்தக்கூடிய சிறிய கட்டிடக் கூறுகளாகப் பயன்படுத்தினால், முழு அளவிலான புதிய மரக்கட்டைகளின் தேவை குறையும். மறுசுழற்சி செய்யப்பட்ட மரத்தைப் பாதைகள், உறைகள், தழைக்கூளம், உரம், விலங்கு படுக்கைகள் அல்லது துகள் பலகை தயாரிக்கவும் பயன்படுத்தலாம். மறுசுழற்சி செய்யப்பட்ட மரத்தை உயிர் ஆற்றல் மூலப்பொருளாகப் பயன்படுத்துவது சாதகமானது. ஏனெனில் இதில் குறைந்த அளவில் நீர் உள்ளடக்கம் உள்ளது. புதிய மரக்கட்டைகளுடன் ஒப்பிடும்போது இதில் 20% நீர் உள்ளது.

**உலர்ந்த சுவர்**
உலர்வால் முதன்மையாக ஜிப்சத்தால் ஆனது. ஜிப்சம் சிதைந்தவுடன், இதை சீமைக்காரை உற்பத்தியில் சேர்க்கலாம். மண்ணை காற்றோட்டமான உரமாக்கலில் பயன்படுத்தலாம் அல்லது புதிய உலர்வாலில் மறுசுழற்சி செய்யலாம். ஜிப்சம் மறுசுழற்சி குறிப்பாகப் பயனுள்ளதாக இருக்கும், ஏனெனில் நிலப்பரப்பு நிலைகளில் ஜிப்சம் நச்சு வாயுவான ஐதரசன் சல்பைடை வெளியிடும்.

**நிலக்கீல்**
நிலக்கீல், கூழாங்கல் அல்லது நிலக்கீல் பைஞ்சுதையிலிருந்து, பொதுவாக மறுசுழற்சி செய்யப்பட்டு நடைபாதையில் பயன்படுத்தப்படுகிறது.

**உலோகம்**
கழிவிரும்பு என்பது தேவையில்லா உலோக கழிவுகளைச் சேகரிப்பது, வாங்குவது, விற்பது மற்றும் மறுசுழற்சி செய்வதில் கவனம் செலுத்தும் தொழில் முயற்சியில் பெறப்படும் பொருளாகும்.

## மேலும் பார்க்கவும்

## மேற்கோள்கள்

பகுப்பு:கழிவு மேலாண்மை
உலூனா 20

உலூனா 20 ***Luna 20  என்பது*** வெற்றிகரமான மூன்று சோவியத் ***நிலாப் பதக்கூறு கொணரும்*** பயணங்களில் இரண்டாவது ஆகும். இது  உலூனாத் திட்டத்தின் ஒரு பகுதியாக ஆறு வெற்றிகரமான அப்பல்லோ நிலாப் பதக்கூறு கொணரும் பயணங்களுக்கு  தன்னியக்கவகைப் (எந்திரன்வகைப்)  போட்டி விண்கலமாகப்  பறக்கவிடப்பட்டது.

உலூனா 20 ஒரு இடைநிலை புவித் தங்கல்  வட்டணையில் வைக்கப்பட்டு  அதில் இருந்து *நிலாவை* நோக்கிச் செலுத்தப்பட்டது. இது 1972 பிப்ரவரி 18 அன்று  நிலா வட்டணையில் நுழைந்தது. 1972 பிப்ரவரி 21 அன்று  உலூனா 20  முன்பு நிலாவில் தரையிறங்கிய இடத்திலிருந்து 120 கி. மீ. தொலைவில் உள்ள மரே ஃபெக்குண்டிட்டீடிசுக்கு அருகே தெரா அப்பல்லோனியசு (அல்லது அப்பல்லோனியசு மலைப்பகுதிகள்) எனும்  மலைப்பகுதியில் நிலாவி*ல்* தரை இறங்கியது. 

நிலா மேற்பரப்பில் இருக்கும்போது , பரந்த தொலைக்காட்சி அமைப்பு இயக்கப்பட்டது. நீட்டிக்கக்கூடிய துளையிடும் கருவி வழியாக நிலாப் பதக்கூறுகள் பெறப்பட்டன.  உலூனா 20 இன் ஏற்றக் கட்டம் 1972 பிப்ரவரி 22 அன்று நிலா மேற்பரப்பில் இருந்து 1.9 அவுன்சு (55 கிராம்)  திரட்டிய நிலாப்  பதக்கூறுகளை சீல் செய்யப்பட்ட பெட்டகத்தில் இட்டது. இது 1972 பிப்ரவரி 25 அன்று சோவியத்  ஒன்றியத்தில் தரையிறங்கியது. நிலாப்  பதக்கூறுகள் அடுத்த நாள் மீட்கப்பட்டன.

## திட்டக் கண்ணோட்டம்
இடது|thumb|மண் பதுக்கூறு கரண்டி கொண்ட  உலூனா பதக்கூறு  திரும்பும் தரையிறங்கிப் படிமம் அல்லது ஏறுதல்  கட்டம் என்பது  புவிக் கோளகம்  திரும்பும்   சிறிய உருளைப் பெட்டகம் ஆகும்.
உலூனா 20  திரட்டிய 16 மண் பதக்கூறுகள் அமெரிக்க, பிரெஞ்சு  அறிவியல் அறிஞருடன் பகிர்ந்து கொள்ளப்பட்டன. 27 மற்றும் 32 செமீ ஆழத்திலிருந்து எடுத்த 0.4983 கிராம் பொருள் பதக்கூறு  பிரிட்டனுக்கு அனுப்பப்பட்டது.

நாசா அதன் நிலாக் கண்காணிப்புச் சுற்றுகலன் நிலா மேற்பரப்பில் மார்ச் 2010 இல் உலூனா 20 கலத்தைக் கண்டறிந்ததாக அறிவித்தது.

## மேலும் காண்க
* உலூனா 16
* உலூனா 24
* உலூனா 25
* லூனா 1
* லூனா 2
* லூனா 3

## மேற்கோள்கள்


## வெளி இணைப்புகள்
* Zarya - Luna program chronology
* NASA NSSDC Master Catalog

பகுப்பு:நிலாவுக்கான பயணத் திட்டங்கள்
பகுப்பு:லூனா திட்டம்
பகுப்பு:உருசியா
பகுப்பு:Coordinates not on Wikidata
பீபேசு

**பீபேசு** (*BeeBase*)(*தமிழாக்கம் = தேனீத் தரவுத்தளம்*) என்பது இணையவழி உயிர் தகவலியல் தரவுத்தளமாகும். இது ஐரோப்பியத் தேனீயான, *ஏபிசு மெலிபெரா*, சில நோய்க்கிருமிகள் மற்றும் பிற சிற்றினங்கள் தொடர்பான தரவுகளைக் கொண்டுள்ளது. இத்தரவுத் தளம் தேனீ மரபணு வரிசைப்படுத்தல் கூட்டமைப்புடன் இணைந்து உருவாக்கப்பட்டது. 2020-ல் இது காப்பகப்படுத்தப்பட்டு கைமினோப்டெரா மரபணு தொகுப்பு தரவுத்தளத்தால் மாற்றப்பட்டது.

## தகவல்கள்
பின்வரும் நோய்க்கிருமிகளுடன் *ஏபிசு மெல்லிபெராவுக்கான* மரபணு வரிசையை இத்தளம் வழங்குகிறது:

* *பாம்பசு டெரெசுட்ரிசு*
* *பாம்பசு* *இம்பேடியென்சு*

இரண்டு கூடுதல் சிற்றினங்கள் பகுப்பாய்வில் உள்ளன:

* *ஏபிசு டார்சாட்டா*
* *ஏபிசு புளோரியா*

பிப்ரவரி 2007-ல், *பீபேசானது* கூகிள் குரோம் அடிப்படையிலான *ஜீனோம் வியூவர்* மற்றும் [சிமேப்-அடிப்படையிலான] ஒப்பீட்டு வரைபட பார்வையாளரைக் கொண்டிருந்தது. இவை இரண்டும் *பொதுநிலை மாதிரி உயிரியல் தரவுத்தளம்* (GMOD) திட்டத்தின் தொகுதிகளாகும். மரபணு பார்வை உலாவி மூலம் அறியப்பட்ட தேனீ மரபணுக்கள், கணிக்கப்பட்ட மரபணு தொகுப்புகள் (Ensembl, NCBI, EMBL-Heidelberg), STS குறிப்பான்கள் (Solignac மற்றும் Hunt இணைப்பு வரைபடங்கள்), தேனீ வெளிப்படுத்தப்பட்ட வரிசை குறிச்சொற்கள் (ESTகள்), பழ ஈ, கொசுக்கள் மற்றும் அமைப்பொத்த தகவலுக்கான தடங்கள் பூச்சிகள் மற்றும் இடமாறும் டி. என். ஏ. கூறுகள் ஆகியவை அடங்கும்.  தேனீ ஒப்பீட்டு வரைபட பார்வையாளர் இணைப்பு வரைபடங்கள் மற்றும் இயற்பியல் வரைபடம் ஆகியவற்றைக் காட்டினார். இது வரைபடங்களில் பொதுவான குறிப்பான்களைக் காட்டுகிறது.

*பீபேசு*க்காக திட்டமிடப்பட்ட எதிர்கால மேம்பாடுகள் *க்யுடிஎல் வீவர்* மற்றும் மரபணு வெளிப்பாடு தரவுத்தளமாகும். இந்த மாறுபட்ட தரவு வகைகளை இணைக்க மரபணு வரிசை ஒரு மேற்கோள் தளமாகச் செயல்படும்.

பீபேசில் கிடைக்கும் உயிரியல் தரவு மற்றும் சேவைகள் பின்வருமாறு:

* டி. என். ஏ. மற்றும் புரத வரிசை தரவு
* அதிகாரப்பூர்வ தேனீ மரபணு தொகுப்பு (பீபேசு உருவாக்கப்பட்டு வெளியிடப்பட்டது)
* மரபணு உலாவி
* மரபணு இணைப்பு வரைபடங்கள்
* *பிளாசுடினைப்* பயன்படுத்தி தேனீ மரபணுவைத் தேட சேவையகம்

பீபேஸ் பேய்லர் மருத்துவக் கல்லூரி மனித மரபணுத்தொகை மரபணு வரிசைப்படுத்தல் மையத்துடன் இணைந்து தேனீ மரபணுவின் உரை விளக்க நிகழ்வினை ஏற்பாடு செய்தது.

## மேற்கோள்கள்


## வெளி இணைப்புகள்

* தேனீ பேஸ்

*

பகுப்பு:தரவுத்தளங்கள்
ஊட்டச்சத்து ஆய்விதழ்

**ஜர்னல் ஆப் நியூட்ரிஷன்** (*Journal of Nutrition*)(ஊட்டச்சத்து ஆய்விதழ்) என்பது அமெரிக்க ஊட்டச்சத்து சங்கத்தினால் வெளியிடப்பட்ட சக மதிப்பாய்வு செய்யப்பட்ட அறிவியல் ஆய்விதழாகும். 1928-ல் இந்த ஆய்விதழ் நிறுவப்பட்டது. இந்த ஆய்விதழ் மனிதர்கள், விலங்குகள், உயிரணு மற்றும் மூலக்கூறு ஊட்டச்சத்து பற்றிய ஆராய்ச்சி முடிவுகளை ஆய்வுக் கட்டுரைகளாக வெளியிடுகிறது. ஊட்டச்சத்து ஆராய்ச்சியாளர்களின் சுயசரிதைகள் மற்றும் மதிப்பீடுகள், துறையில் சர்ச்சைக்குரிய பிரச்சினைகள் பற்றிய வர்ணனைகளையும் இந்த ஆய்விதழ் வெளியிடுகிறது. 2020-ல், இதன் தலைமை ஆசிரியர் தெரசா ஏ. டேவிசு ஆவார். *[[ஆய்விதழ் மேற்கோள் அறிக்கைகள்|ஆய்விதழ் மேற்கோள் அறிக்கைகளின்படி]]*, *தி ஜர்னல் ஆப் நியூட்ரிஷன்* 2022-ல் 4.2 தாக்கக் காரணியினைக் கொண்டிருந்தது.

## மேற்கோள்கள்

## வெளி இணைப்புகள்

* 

பகுப்பு:ஆங்கில அறிவியல் ஆய்விதழ்கள்
உலூனா 28

உலூனா 28 (லூனா வளங்கள் 2 அல்லது **லூனா  வளத் தரையூர்தி**) என்பது **நிலாவின்** தென் முனைப் பகுதியில் இருந்து முன்மொழியப்பட்ட நிலாப் பதக்கூறு கொணர  முன்மொழியப்பட்ட திட்டமாகும்.

உலூனா 28 நிலையான நிலாத் தரையிறங்கி, நிலாத் தரையூர்தி ஆகியவற்றைக் கொண்டிருக்கும்.  தரையூர்தி மண் பதக்கூறுகளை மீண்டும் தரையிறங்கிக்குக் கொண்டு வந்து அவற்றை ஏறுதல் கட்டத்துக்கு மாற்றும் , இது 100 கிமீ நிலா வட்டனையில் செலுத்தப்படும்.  நிலா வட்டனையில்  இருக்கும்போது , மண் சுமந்து செல்லும் பெட்டகம் ஒரு வட்டனை மீளும் கலம் மூலம் இடைமறிக்கப்படும். இது அனைத்துச் சந்திப்பு நடவடிக்கைகளையும் செய்து பதக்கூறுகளை  மாற்றும். பதக்கூறுகளை மீண்டும் ஏற்றிய பிறகு , திரும்பும் வாகனம் சுற்றுப்பாதையிலிருந்து மீளும் கலம் பிரிந்து புவிக்கு செல்கிறது , அதே நேரத்தில் சுற்றுகலன் குறைந்தது மூன்று ஆண்டுகளுக்கு நிலா வட்டனையில் தனது பணியைத் தொடரும். இந்தப் பணி  முதலில் 2027 இல் தொடங்க திட்டமிடப்பட்டது , ஆனால் லூனாக் கோளகத்திட்டட்டத்தில் தாமதம் ஏற்பட்டதால் இது 2023 ஆகத்து நிலவரப்படி 2030 ஆம் ஆண்டுக்கு முன்னதாக தொடங்கப்படும் என்று எதிர்பார்க்கப்படுகிறது.

## மேலும் காண்க
* உலூனா 25
* உலூனா 20
* உலூனா 16
* லூனா 1
* லூனா 2
* லூனா 3

## மேற்கோள்கள்

## வெளி இணைப்புகள்
* Lunar and Planetary Department Moscow University
* Soviet Luna Chronology
* Exploring the Moon: Luna Missions

பகுப்பு:நிலாவுக்கான பயணத் திட்டங்கள்
பகுப்பு:லூனா திட்டம்
பகுப்பு:விண்வெளித் திட்டங்கள்
பகுப்பு:உருசியா
இந்திய மாடப் புறா

**இந்திய மாடப் புறா** (*Columba livia intermedia*) என்பது மாடப்புறாவின் கிளையினம் ஆகும். இது தென் இந்தியாவிலும் இலங்கையிலும் காணப்படுகிறது.

## விளக்கம்
இது சுமார் 33 செ.மீ. நீளம் கொண்டது. அலகு கறுப்பு, அடிப்பகுதி வெள்ளையாக இருக்கும். விழிப்படலம் ஆரஞ்சு நிறத்திலும், கால்கள் நல்ல இளஞ்சவிவப்பு நிறத்திலும் இருக்கும்.

உடலின் மேற்பகுதி நீலங் கலந்த சாம்பல் நிறமாக இருக்கும். கரும் பச்சை ஊதா, கருஞ் சிவப்பு நிற பளபளப்போடு கூடிய மேல் மார்பையும் கழுத்தையும் கொண்டு இதனை எளிதாக அடையாளம் காணலாம்.   இறக்கைகளில் இரண்டு கறுப்புப் பட்டைகள் தெளிவாக தெரியும். ஆணும் பெண்ணும் ஒன்று போன்ற தோற்றம் கொண்டவை. 

மனிதர்களால் இவை பிடிக்கப்பட்டு வளர்க்கும்போது தேர்ந்தெடுத்த இனப்பெருக்க முறையில் பல நிறங்களில் இனப்பெருக்கம் செய்யபட்டுள்ளது.

## நடத்தை
இவற்றை தென்னிந்தியா முழுவதும் மலைப் பகுதிகளிலும், பாறை இடுக்குகளிலும் காணலாம். பழைய கோட்டைகள், கோபுரங்கள், கோயில் மாடங்கள், தேவாலயங்கள், பள்ளிவாசல்கள் போன்ற பெரிய கட்டடங்களில் நிரந்தரமாக அச்சமின்றி வாழும் இயல்பு கொண்டவை. மாடங்களில் தங்கி வாழக்கூடிய இவற்றிற்கு அத்தகைய இடங்களி கிடைக்காதபோது பனை மரங்கள், ஈச்ச மரங்கள் போன்றவற்றையும் கூட குடியிருப்பு இடமாக மாற்றிக் கொள்ளும். இவை தங்கும் இடங்களில் இருந்து கூட்டமாக காலையும் மாலையும் புன்செய் நிலங்களை நோக்கி உணவுக்காக சென்று வரும். அறுவடை காலங்களில் விளை நிலங்களில் இருந்து நிறைய நெல் மணிகளை கொண்டுவந்து சேர்த்துவைத்துக் கொள்ளும் பழக்கம் இவற்றிற்கு உண்டு என்று கூறுகின்றனர்.

இவை தானியங்கள், நிலக்கடலை, முளைத்த பயிர்களின் முளை போன்றவற்றை முதன்மையாக உண்கின்றன. ஆழ்ந்த குரலில் குட்டோகூ, குட்ரோகூ என்று ஒலி எழுப்பும். 

இவை ஆண்டு முழுவதும் இனப்பெருக்கம் செய்யக்கூடியன. பாறை இடுக்குகள், கோபுரங்கள், மாடங்கள் போன்வற்றில் காணப்படும் பொந்தில் கூடுகட்டி இரண்டு முட்டைகளை இடும். முட்டையை ஆணும், பெண்ணும் அடைகாக்கும். அடைகாக்கும் காலம் 16 நாட்கள் ஆகும்.    

## மேற்கோள்கள்

பகுப்பு:தென்னிந்தியப் பறவைகள்
பகுப்பு:இலங்கைப் பறவைகள்
பகுப்பு:புறாக்கள்
மேச்சேரி பசுபதீசுவரர் கோயில்

**மேச்சேரி பசுபதீசுவரர் கோயில்** என்பது இந்திய தீபகற்பத்தின் தமிழ்நாடு மாநிலத்தில் சேலம் மாவட்டத்தின் மேச்சேரி புறநகர்ப் பகுதியில் அமைந்துள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 401 மீட்டர் உயரத்தில் அமைந்துள்ள மேச்சேரி பசுபதீசுவரர் கோயிலின் புவியியல் ஆள்கூறுகள்,  ஆகும்.

பசுபதீசுவரர், சௌந்தர்ய நாயகி, விஷ்ணு, பிரம்மா, தட்சிணாமூர்த்தி, லிங்கோத்பவர், சண்டிகேசுவரர், துர்க்கை, இராஜகணபதி, வள்ளி தெய்வானை சமேத சுப்பிரமணியர், சிவலிங்கம், இரண்டு நந்திகள், சூரியன், பைரவர், நவக்கிரகங்கள், நாகர் மற்றும் தம்பிரான் சுவாமி ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

## வெளி இணைப்புகள்
* GeoHack - மேச்சேரி பசுபதீசுவரர் கோயில்

பகுப்பு:சேலம் மாவட்டத்திலுள்ள சிவன் கோயில்கள்
தௌணோஜம் சாவோபா சிங்

**தௌனோஜம் சாவோபா சிங்** (*Thounaojam Chaoba Singh*) (பிறப்பு: மே 24, 1937, மணிப்பூரின், பிஷ்ணுபூர் மாவட்டத்திலுள்ள உட்லோ ) என்பவர் முன்னாள் இந்திய மத்திய அமைச்சரும், மணிப்பூரைச் சேர்ந்த பாரதிய ஜனதா கட்சியின் மாநிலத் தலைவரும் ஆவார்.  மணிப்பூர் மக்களால் இவர் **உட்லோ சாவோபா** என்று பிரபலமாக அழைக்கப்படுகிறார்.

## அரசியல் வாழ்க்கை
இவர் இந்திய தேசிய காங்கிரசு கட்சியில் தனது அரசியல் வாழ்க்கையைத் தொடங்கினார். 1972 முதல் 1995 வரை, நம்போல் சட்டமன்றத் தொகுதியிலிருந்து 5 முறை தேர்ந்தெடுக்கப்பட்டார். 1974 முதல் 1975 வரை மணிப்பூர் சட்டமன்றத்தின் துணை சபாநாயகராக இருந்துள்ளார். 1994 முதல் 1995 வரை மணிப்பூரின் துணை முதல்வராகவும் இருந்தார்.

1996 இல் 11 வது மக்களவைக்கு உள் மணிப்பூர் மக்களவைத் தொகுதிலிருந்து இந்திய தேசிய காங்கிரசின் சார்பில் தேர்ந்தெடுக்கப்பட்டார். இந்தத் தொகுதியிலிருந்து 1998 இல் பன்னிரண்டாவது மக்களவைக்கும் 1999 இல் பதின்மூன்றாவது மக்களவைக்கும் மீண்டும் தேர்ந்தெடுக்கப்பட்டார். 1997-ல் காங்கிரசு கட்சியின் மாநிலத் தலைவராக நியமிக்கப்பட்டார்.

1999 ஆம் ஆண்டு, பிரதமர் அடல் பிகாரி வாச்பாய் அவர்களின் அரசில் மத்திய அமைச்சராக, கலாச்சாரம், இளைஞர் விவகாரம் மற்றும் விளையாட்டுத் துறை அமைச்சரானார்.

2004 இந்தியப் பொதுத் தேர்தலுக்கு முன்னதாக சௌபா சிங் பாரதிய ஜனதா கட்சியில் சேர்ந்தார். இவர் மணிப்பூர் பாஜக தலைவராக நியமிக்கப்பட்டார். மேலும், 2006 வரை அந்தப் பதவியில் இருந்தார். இடைப்பட்ட ஆண்டுகளில், சிங் தனது சொந்த மணிப்பூர் மக்கள் கட்சியை உருவாக்கினார்.

2012 இல், மீண்டும் மணிப்பூர் பாஜக தலைவராக நியமிக்கப்பட்டார். 2016 வரை அந்தப் பதவியில் இருந்தார்.

2017இல் நடைபெற்ற மணிப்பூர் சட்டப் பேரவைத் தேர்தலின் போது முதலமைச்சர் பதவிக்கு வர இருப்பவர்களில் ஒருவராக இருப்பார் என பல்வேறு ஆதாரங்கள் கூறின. இருப்பினும், இவர் நம்போல் சட்டமன்றத் தொகுதியில் தோல்வியடைந்ததால் அப்பதவி ந. பீரேன் சிங்கிடம் சென்றது.

## விருதுகள்
பொது அலுவல்களில் இவரது பங்களிப்பிறக்காக 2023 ஆம் ஆண்டில், குடியரசுத் தலைவர் இல்லத்தில் இந்தியக் குடியரசுத் தலைவர் திரௌபதி முர்மு அவர்களால் பத்மசிறீ விருது வழங்கி கௌரவிக்கப்பட்டார்.

## சான்றுகள்

## வெளி இணைப்புகள்
* Lok Sabha Members Bioprofile

பகுப்பு:பொது அலுவல்களுக்காகப் பத்மசிறீ விருதுபெற்றவர்கள்
பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:1937 பிறப்புகள்
பகுப்பு:வாழும் மக்கள்
பர்வதமலை மல்லிகார்சுனசுவாமி கோயில்

**பர்வதமலை மல்லிகார்சுனசுவாமி கோயில்** என்பது தமிழ்நாடு மாநிலத்தில் திருவண்ணாமலை மாவட்டத்தின் பர்வதமலை பகுதியில் அமையப் பெற்றுள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 844 மீட்டர் உயரத்தில் அமைந்துள்ள பர்வதமலை மல்லிகார்சுனசுவாமி கோயிலின் புவியியல் ஆள்கூறுகள்,  ஆகும்.

இக்கோயிலில் மூலவர் மல்லிகார்சுனசுவாமி மற்றும் தாயார் பிரமராம்பிகை ஆவர். இக்கோயிலின் தீர்த்தம் பாதாள சுனை தீர்த்தம் ஆகும். மல்லிகார்சுனசுவாமி, பிரமராம்பிகை, தட்சிணாமூர்த்தி, விநாயகர், வள்ளி தெய்வானை சமேத சுப்பிரமணியர், அகத்தியர், வீரபத்திரர் ஆகியோர் இக்கோயிலில் அருள்பாலிக்கின்றனர்.

சித்ரா பௌர்ணமி, ஆடிப்பெருக்கு, மகா சிவராத்திரி, ஐப்பசி அன்னாபிசேகம், ஆருத்ரா தரிசனம், திருக்கார்த்திகை மற்றும் பங்குனி உத்திரம்  ஆகியவை இக்கோயிலில் சிறப்பாகக் கொண்டாடப்படுகின்றன.

## மேற்கோள்கள்

## வெளி இணைப்புகள்
* GeoHack - பர்வதமலை மல்லிகார்சுனசுவாமி கோயில்

பகுப்பு:திருவண்ணாமலை மாவட்டத்திலுள்ள சிவன் கோயில்கள்
ஹேமச்சந்திர கோஸ்வாமி

**ஹேமச்சந்திர கோஸ்வாமி** (*Hemchandra Goswami*) (1872-1928) ஒரு இந்திய எழுத்தாளரும், கவிஞரும், வரலாற்றாசிரியரும், ஆசிரியரும் மற்றும் நவீன அசாமிய இலக்கியத்தின் ஆரம்ப பகுதியில் பணியாற்றிய மொழியியலாளரும் ஆவார். 1920 ஆம் ஆண்டு தேஜ்பூரில் நடைபெற்ற அசாமிய இலக்கிய மன்றத்தின் நான்காவது தலைவராக இருந்தார்.  பிரித்தானிய அசாமில் கூடுதல் உதவி ஆணையராகவும் பணியாற்றி ஓய்வு பெற்றார்.

## எழுத்தறிவுப் பணி
கோஸ்வாமி, 1900 ஆம் ஆண்டில் கர்னல் கார்டன் என்பவரது உதவியுடன் ஹேமச்சந்திர பருவாவின் *"ஹேம்கோஷ்"* என்ற முதல் அசாமிய அகராதியை என்ற வெளியிட்டார். அசாமிய மொழியில் முதல் ஈரேழ்வரிப்பாவான 'பிரியதமர்  அசாமிய சாகித்தியர் சானேகி,  புலர் சாகி (1907) 'பிரியதமர் சித்தி' (பிரியதமர் சிதி' (பிரியத்திடமிருந்து ஒரு கடிதம்),  காகோ அரு ஹியா. நிபிலாவ் முதலியனவற்றையும் வெளியிட்டார். 'கதா கீதை' (உரைநடையில் கீதை) 1918 இல் இவராலும், பூரணி ஆசம் புரஞ்சியாலும் திருத்தப்பட்டது. 

## சான்றுகள்

## வெளி இணைப்புகள்

* Becoming a Borderland: The Politics of Space and Identity in Colonial by Sanghamitra Misra.

பகுப்பு:1928 இறப்புகள்
பகுப்பு:1872 பிறப்புகள்
பகுப்பு:இந்திய எழுத்தாளர்கள்
ஹேமச்சந்திர பருவா

**ஹேமச்சந்திர பருவா** (*Hemchandra Barua*) *'ஹேம் பருவா* என்றும் அழைக்கப்படும் அசாமைச் சேர்ந்த இவர் ஒரு முக்கிய எழுத்தாளர் ஆவார். 19 ஆம் நூற்றாண்டின் அசாமிய சமூக சீர்திருத்தவாதியான  இவர் அசாமின் கோலாகாட் மாவட்டத்தில் உள்ள தேர்கான் பகுதியைச் சேர்ந்தவர்.

## இலக்கியப் பணி
சமசுகிருதத்தை அடிப்படையாகக் கொண்டு முதன்முதலில் அறிமுகப்படுத்தப்பட்ட *ஹேம்கோஷ்* என்ற முழுமையான அசாமிய அகராதியின் தொகுப்பாளர் ஆவார். இது அசாமிய மொழியின் இரண்டாவது அகராதியாகும். இது 1900 இல் இவர் இறந்த பிறகு  கர்னல் கார்டன் என்பவரது உதவியுடன் ஹேமச்சந்திர கோஸ்வாமி என்பவரால் வெளியிடப்பட்டது.

## மேற்கோள்கள்

பகுப்பு:இந்திய சமுதாய மறுமலர்ச்சியாளர்கள்
பகுப்பு:1897 இறப்புகள்
பகுப்பு:1836 பிறப்புகள்
பகுப்பு:சிவசாகர் மாவட்ட மக்கள்
ஹேம் சந்திர கோஸ்வாமி (கலைஞர்)

**ஹேம் சந்திர கோஸ்வாமி** (*Hem Chandra Goswami*) (பிறப்பு மார்ச் 1, 1958) அசாமின் மஜூலி மாவட்டத்தைச் சேர்ந்த முகமூடி தயாரிக்கும் கலைஞர் ஆவார். கலைத் துறையில் இவர் ஆற்றிய பங்களிப்புகளுக்காக 2023 இல் இந்தியாவின் நான்காவது உயரிய குடிமகன்களின் விருதான பத்மசிறீ விருதைப் பெற்றார்.

## ஆரம்ப வாழ்க்கை மற்றும் தொழில்
மார்ச் 1, 1958 இல் பிறந்த கோஸ்வாமி  உள்ளூர் பள்ளியில் தனது பள்ளிப் படிப்பை முடித்தார்.  பின்னர் அசாமின் குவகாத்தியில் உள்ள கலை மற்றும் கைவினை சங்கத்தில் கலை மற்றும் கைவினைப் பிரிவில் இளங்கலைப் பட்டம் பெற்றார்.

10 வயதில், ஸ்ரீமாதா சங்கர்தேவ் என்பவர் நிறுவிய கலைப் பள்ளியில் தனது பயிற்சியைத் தொடங்கினார். கலைஞரும் முகமூடி தயாரிப்பாளருமான இவரின் தந்தை ருத்ரகாந்த தேவ கோஸ்வாமியின் வழிகாட்டுதலின் கீழ், சிறு வயதிலிருந்தே தனது கைவினைப்பொருளை மெருகேற்றினார்.

டிப்ருகட் பல்கலைக்கழகம், தேஜ்பூர் பல்கலைக்கழகம், கவுகாத்தி, விவேகானந்த கேந்திரா, புது தில்லி, இந்திரா காந்தி கலாச்சார மையம் மற்றும் சாந்திநிகேதனில் உள்ள விஸ்வபாரதி பல்கலைக்கழகம் உட்பட நாடு முழுவதும் உள்ள பல்வேறு நிறுவனங்களில் மூங்கில்களைப் பயன்படுத்தி முகமூடியைத் தயாரித்த வரலாறு குறித்து கோஸ்வாமி விரிவுரைகளை வழங்கியுள்ளார்.

## விருதுகளும் கௌரவங்களும்

* **2023** : கலைத் துறையில் இவரது பங்களிப்பிற்காக புது தில்லியில் இந்தியக் குடியரசுத் தலைவர் திரௌபதி முர்மு அவர்களால்  பத்மசிறீ விருது வழங்கப்பட்டது.
* **2022** : அசாமின் பிரதிதின் டைம் என்ற பத்திரிக்கை வழங்கிய சிறந்த கலைக்கான சாதனையாளர் விருது.
* **2019** : சங்கீத நாடக அகாடமி விருது 
* **2018** : லூயிட்போரியா வாழ்நாள் சாதனை விருது 
* **2014** : தாமோதர தேவா தேசிய விருது 
* **2012** : லாமெசோ தா ஆனந்த் விருது  

## சான்றுகள்

பகுப்பு:பத்மசிறீ விருது பெற்ற கலைத் துறையினர்
பகுப்பு:வாழும் மக்கள்
பகுப்பு:1958 பிறப்புகள்
ஹேம் பருவா

**ஹேம் பருவா** (*Hem Barua*) அசாமைச் சேர்ந்த ஒரு முக்கிய அசாமிய கவிஞரும் அரசியல்வாதியும் ஆவார்.

## ஆரம்ப கால வாழ்க்கை
22 ஏப்ரல் 1915 இல், தேஜ்பூரில் பிறந்த  இவர் 1938 இல் கொல்கத்தா பல்கலைக்கழகத்தில் தனது முதுகலை பட்டத்தைப் பெற்றார். 1941 இல் அசாமிய மொழியிலும் ஆங்கிலத்திலும் விரிவுரையாளராக ஜோர்ஹாட்டிலுள்ள ஜேபி கல்லூரியில் சேர்ந்தார். அடுத்த ஆண்டு வெள்ளையனே வெளியேறு இயக்கத்தின் போது கல்லூரியிலிருந்து வெளியேறினார். 1943 இல் சிறையில் அடைக்கப்பட்டார். விடுதலையானதும், குவகாத்தியிலுள்ள பி. பருவா கல்லூரியில் சேர்ந்தார், பின்னர் அதன் முதல்வரானார். 

## இலக்கியப் பணி
பல புத்தகங்களை எழுதிய இவர் 1972 ஆம் ஆண்டு துப்ரியில் நடைபெற்ற அசாமிய இலக்கிய மன்றத்தின் வருடாந்திர அமர்வில் தலைவராக ஆனார். மேலும் அசாமின் நவீன இலக்கிய இயக்கத்தின் முன்னோடிகளில் ஒருவராகக் கருதப்பட்டார். 

## அரசியல் வாழ்க்கை
ஹேம் பருவா 1948-ல் காங்கிரசு கட்சியிலிருந்து விலகி சோசலிசக் கட்சியில் உறுப்பினரானார். பின்னர் பிரஜா சோசலிச கட்சியின் தேசிய நிர்வாகியாக தேர்ந்தெடுக்கப்பட்டார். 1957, 1962 மற்றும் 1967-ல் குவகாத்தி மக்களவைத் தொகுதியிலிருந்தும், 1967-ல் மங்கள்தோய் மக்களவைத் தொகுதியிலிருந்தும் மக்களவைக்குத் தேர்ந்தெடுக்கப்பட்டார். 1970 திசம்பர் வரை மக்களவை உறுப்பினராக இருந்தார்.

## சான்றுகள்

பகுப்பு:4வது மக்களவை உறுப்பினர்கள்
பகுப்பு:சோணித்பூர் மாவட்ட நபர்கள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1977 இறப்புகள்
பகுப்பு:1915 பிறப்புகள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
இஞ்சிமேடு மணிச்சேறை உடையார் கோயில்

**இஞ்சிமேடு மணிச்சேறை உடையார் கோயில்** என்பது தமிழ்நாடு மாநிலத்தில் திருவண்ணாமலை மாவட்டத்தின் இஞ்சிமேடு பகுதியில் அமையப் பெற்றுள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 175 மீட்டர் உயரத்தில் அமைந்துள்ள இஞ்சிமேடு மணிச்சேறை உடையார் கோயிலின் புவியியல் ஆள்கூறுகள்,  ஆகும்.

இக்கோயிலில் மூலவர் மணிச்சேறை உடையார் மற்றும் தாயார் திருமணி நாயகி ஆவர். மூலவர் சிவலிங்கம் நவபாஷாணத்தால் உருவாக்கப்பட்டுள்ளது. இக்கோயிலின் தீர்த்தம் சுனை தீர்த்தம் ஆகும்.

மணிச்சேறை உடையார், திருமணி நாயகி ஆகியோர் இக்கோயிலில் அருள்பாலிக்கின்றனர். மகா சிவராத்திரி, மார்கழி திருவாதிரை, திருக்கார்த்திகை மற்றும் பங்குனி உத்திரம்  ஆகியவை இக்கோயிலில் சிறப்பாகக் கொண்டாடப்படுகின்றன.
## மேற்கோள்கள்

## வெளி இணைப்புகள்
* GeoHack - இஞ்சிமேடு மணிச்சேறை உடையார் கோயில்

பகுப்பு:திருவண்ணாமலை மாவட்டத்திலுள்ள சிவன் கோயில்கள்